'Terreur-tweeling' terug in die hof | Maroela Media
Brandon-Lee en Tony-Lee Thulsie, die tweelingbroers wat onder meer van terreur in Suid-Afrika beskuldig word, sal na verwagting Vrydag in die Johannesburg-hooggeregshof voorkom vir 'n voorverhoorkonferensie.
Die VSA het die bates van Brandon-Lee en Tony-Lee Thulsie gevries, en ook ander sanksies op die broers toegepas.
Die tweeling word daarvan beskuldig dat hulle 'n reeks aanvalle namens Isis teen Joodse teikens en die Amerikaanse ambassade in die land beplan het.
Volgens die 13 bladsy lange akte van beskuldiging was die Thulsie-tweeling van plan om hulle by Isil (Islamic State of Iraq and the Levant) aan te sluit en terreurmisdade te pleeg deur die gebruik van vuurwapens, springstof en moontlik gifstowwe. Die aanvalle sou gemik gewees het op verskeie ambassades, waaronder dié van Brittanje, Rusland en die VSA, gesetel in Pretoria.
Jonathan Shapiro, die Suid-Afrikaanse tekenprentkunstenaar van Joodse afkoms, word ook as 'n teiken van die tweeling aangedui.
Tony-Lee het na bewering in Augustus 2015 deelgeneem aan 'n reeks telegram-gesprekke met Abu Fidaa (Isil/Isis-netwerk) en ander, waarin hy opdrag gegee is om die "beste teikens" aan te val "waarby Amerikaanse/Britse/Franse belange in Suid-Afrika betrokke is" en om Zapiro te vermoor, wat in 'n stadium 'n spotprent van die profeet Mohammed geteken het.
die twee "jokers" lyk nie of hulle n suksevolle aanval op Ronald Mcdonald sou kon uitvoer nie
Deporteer hulle na die VSA waar hulle die straf kry wat hulle verdien maar nie in SA nie, want hier is die regstesel n grap.
Moet regstelsel wees
Ek is nogal heel beindruk daarmee dat hulle vasgevat is eer hulle uit die land kon vertrek vir opleiding. Nou wonder ek of die is asgevolg van buitelandse wenke en of dit lokaal gemotiveer is. Hoe dit ookal sy, dit het voorkom dat ons een van die tereurlande word. Netjies gedoen.